b'\n_START_ARTICLE_\nSienen lakki\n_START_PARAGRAPH_\nSienen lakki on monien sienilajien iti\xc3\xb6em\xc3\xa4n ylin osa, jonka v\xc3\xa4ri ja muoto samoin kuin se, onko lakin alla helttoja, piikkej\xc3\xa4 vai pillej\xc3\xa4, toimii sienen tunnistamisen apuna. Sienen lakin lis\xc3\xa4ksi tunnistamisessa k\xc3\xa4ytet\xc3\xa4\xc3\xa4n apuna sienen jalkaa._NEWLINE_Sienien lakkeja on ainakin seitsem\xc3\xa4\xc3\xa4 tyyppi\xc3\xa4: kupera, laakea, suppilomainen, kartiomainen, kellomainen, nipukallinen ja navallinen._NEWLINE_Sienin lakkien alla on joko pillej\xc3\xa4 tai helttoja. Helttasienien helttojen muodot voidaan luokitella kolmeen ryhm\xc3\xa4\xc3\xa4n: tihe\xc3\xa4helttaisiin, harvahelttaisiin tai haarahelttaisiin. Pilli- tai helttapinnan muoto lakin alla voi olla hatun reunoista sis\xc3\xa4\xc3\xa4np\xc3\xa4in k\xc3\xa4\xc3\xa4ntynyt, irtotyvinen, kapeatyvinen, tasatyvinen, kolotyvinen tai johteinen.'